Coq Au Vin in 'n potjie: hoender in rooiwyn - Ons Gaan Braai - Beleef de Zuid-Afrikaanse braai! Gezellig!
Coq Au Vin -hoender in rooiwyn- is 'n klassieke Franse dis wat jy maklik kan berei in ‘n potjie op ‘n vuur. Met Suid-Afrikaanse wyn, as jy wil! As jy met familie of vriende gebraai het en daar is 'n paar halfgedrinkte bottels wyn oor, dan is Coq Au Vin die dis wat jy moet maak. Die wyn wat jy gebruik kan ‘n mengsel wees van verskillende bottels, solank alles van billike gehalte is.
Wanneer jy wyn in jou kos gebruik, behoort dit van dieselfde gehalte te wees as wyn wat jy sal drink. Dit beteken natuurlik nie dat jy jou beste bottel wyn spesiaal vir die resep hoef oop te maak nie... Kies net nie die goedkoopste wyn wat jy kan kry nie, dis al.
1) As jou hoenderstukke vel aan het, trek dit af in die geval van stukke waar dit maklik is om te doen, soos dytjies en borsies. Los maar die vel aan op moeilike stukke soos boudjies.